ร้านนี้เป็นร้านเล็กๆ หน้าตาจีนสุดๆ อยู่ซอยเดียวกับซอย Bangkok Musuem ตรงข้ามไปรษณีย์กลางครับ ขับไปนิดเดียวร้านอยู่ติดร้านไอศกรีมกะทิชื่อดังครับ

ตอนแรกแอบตกใจมากว่าทำไมร้านนี้ได้แค่1ดาวทั้งๆที่มันอร่อยเด็ดสุดๆเลยทีเดียว พอถามอาม่าถึงได้เข้าใจว่า ร้านนี้มีแบ่งเป็นสองช่วงครับ ช่วงเช้าขายก๋วยเตี๋ยวที่มีผู้รีวิวไปแล้วและแจก 1 ดาวไป พอตกตอนเย็นๆ จะกลายเป็นอาแปะอีกเจ้ามาขายข้าวต้มเครื่องครับ ขายทุกวันยกเว้นวันอาทิตย์ จนถึง 4 ทุ่มครับ 

สำหรับเครื่องนั้นจะมี เป็ดเลือด ปีกเป็ด น่องไก่ ซี่โครงหมู กระเพราะหมู ไส้เป็ด ผมลองสั่งมา 4 อย่างต้องบอกว่าอร่อยหมด อร่อยกว่าร้านที่ถนนแปลงนามอีกครับ แถมอาแปะแกไม่หวงเครื่องเลยแม้แต่น้อย ให้มาแบบจุใจสุดๆ พริกไทป่นก็ใช้พริกไทขาวป่นอย่างดีที่ไม่ใช่ใส่เป็นภูเขาจนน้ำซุปขุ่นก็ยังไม่เผ็ด

สรุปว่า ก่อนผมเขียนรีวิวนี้ได้ไปซ้ำมาหลายทีแล้วครับ